Cellnex presentarà en el MWC solucions de connectivitat per a espais amb molts usuaris\nPublicado 13/2/2018 12:09:26CET\nCellnex Telecom presentarà en el Mobile World Congress (MWC), que se celebrarà en el recinte Gran Via de Fira de Barcelona del 26 de febrer a l'1 de març, les seves solucions multioperador de connectivitat mòbil per respondre a l'alta demanda de cobertura en espais de gran concentració d'usuaris, com estadis de futbol, centres comercials, línies de metro i centres de ciutat.\nSegons ha informat en un comunicat, la companyia aprofitarà el congrés mundial de mòbils per mostrar el seu posicionament en el desplegament de les xarxes 5G i la seva àmplia presència a Europa, on compta amb més de 24.000 emplaçaments, incloent els nodes d'Small Cells i DAS (sistemes distribuïts d'antena), situats en sis països europeus: Espanya, Itàlia, Holanda, França, el Regne Unit i Suïssa.\nI és que Cellnex dissenya, instal·la i gestiona infraestructures basades en aquests sistemes que permeten a tots els operadors mòbils oferir connectivitat de banda ampla mòbil als seus clients en espais on fins ara es produïa saturació en el servei a causa de l'elevada demanda de trànsit de dades.\nUn exemple d'això és el nou estadi de l'Atlètic de Madrid, que des de juliol és el primer totalment multioperador i multibanda d'Espanya, en el qual Cellnex ha desplegat un sistema DAS.\nEn el marc del MWC, Cellnex també mostrarà la seva gamma de solucions desenvolupades per a l'entorn de la ciutat intel·ligent, a través de la seva xarxa Internet of Things, com la telelectura de comptadors, el control de tapes de registre i el control de places d'aparcaments.\nA més, a l'espai Mobile World Capital, la companyia, juntament amb la Taula del Tercer Sector de Catalunya, presentarà el projecte m4Social, l'objectiu del qual és equipar habitatges socials amb sensors que recullin dades de consum i eficiència energètica.\nA través del monitoratge d'aquestes dades es pretén anticipar la resposta davant possibles situacions de risc i optimitzar l'ús de recursos en aquestes llars connectades.


Acreditació específica en matèria d'intervenció familiar, avaluació i intervenció clínica o terapèutica.\na).- Ser espanyol o, d'acord amb el que establix Llei 5/2015, de 30 d'octubre, per la qual s'aprova el text refós de la Llei de l'Estatut Bàsic de l'Empleat Públic, tindre la nacionalitat d'un país membre de la Unió Europea o la de qualsevol d'aquells estats a què, en virtut de Tractats Internacionals celebrats per la Unió Europea i ratificats per Espanya, s'aplique la lliure circulació de treballadors, així com, siga quina siga la seua nacionalitat, el cònjuge dels espanyols i dels natius d'altres Estats membres de la Unió Europea, sempre que no estiguen separats de dret, els seus descendents i els del seu cònjuge sempre que no estiguen separats de dret, siguen menors de vint-i-un anys o majors de la dita edat dependents.\nb).- Tindre complits 16 anys i no excedir l'edat màxima de jubilació forçosa.\nc).- Estar en possessió del títol de Grau en Psicologia o equivalent, o en condicions d'obtindre'l, en la data en què acabe el termini de presentació d'instàncies.\nd).- Posseir la capacitat funcional per a l'exercici de les tasques. Els aspirants amb minusvalidesa acreditaran els requisits d'estar afectats per discapacitat de grau igual o superior al 33% i ser compatibles amb les funcions pròpies del lloc, per mitjà de certificació expedida pel Centre Base d'Orientació, Diagnòstic i Tractament de la Conselleria d'Igualtat i Polítiques Inclusives o d'un altre Organisme amb la mateixa competència en la matèria.\ne).- No trobar-se inhabilitat penalment per a l'exercici de funcions públiques.\nf).- No haver sigut separat, per mitjà d'expedient disciplinari del servici de qualsevol de les administracions públiques.\nEl dit ingrés podrà efectuar-se directament o per mitjà de transferència en l'Entitat Banc Sabadell, compte el codi d'identificació del qual és l'ES59 0081 1445 3400 0101 6606, del qual és titular la Mancomunitat La Vega o, si és el cas, per gir postal o telegràfic, on caldrà especificar en tots els casos "Borsa de psicòlegs/psicòlogues 2017" junt amb la identificació de l'aspirant que efectua l'ingrés.\nPodran obtindre les instàncies sol·licitant prendre part en el concurs en la web de la Mancomunitat i seran subscrites pels interessats i en elles manifestaran que reunixen totes les condicions que s'exigixen en la base 2a i es dirigiran al President de la Mancomunitat.\na).- Justificant d'haver ingressat la Taxa de drets d'examen.\nb).- Còpia del Document Nacional d'Identitat en vigor.\nc).-copia del Títol de Grado en Psicologia o equivalent.\nd).- Documentació que acredite els mèrits a valorar en la fase de concurs. La documentació acreditativa dels mèrits a valorar es farà per mitjà d'original o fotocòpia compulsada o confrontada.\nEn el Registre General de la Mancomunitat Servicis Socials La Vega (Plaça de l'Ajuntament 4 Redován Alacant 03370), o en la forma que determina l'article16.4 de la Llei 39/2015, de la Llei Procediment Administratiu Comú.


Dissabte canviarà el temps\nDiumenge amb restes de núvols a la costa\nAugmentaran els núvols i arribarà una tongada de ruixats centrada al vespre. Els xàfecs podran ser intensos al pla de Lleida\nMIQUEL BERNIS Barcelona 06/05/2011 08:02\nEl cap de setmana començarà amb un canvi de temps. Avui pràcticament tot continuarà igual, el cel no serà del tot clar però hi ha haurà moltes més estones de sol que no pas amb núvols, i tampoc a la tarda descarregaran els ruixats que s’estan fent habituals els últims dies. El migdia serà agradable, sobretot a l’interior, on les temperatures pujaran clarament per sobre dels 20 graus. A molts llocs de costa el vent de mar farà que a estones no n’hi hagi prou amb la màniga curta.\nDemà el dia ja començarà amb molts més núvols a l’oest i al sud, a bona part del país aquest dissabte hi haurà més núvols que clarianes, però molts seran poc espessos. Tot i alguns plugims que s’aniran escapant durant el dia, en general no serà fins a última hora que es posarà a ploure. Al vespre els ruixats afectaran moltes comarques i podran ser forts al pla de Lleida i a la Franja. En canvi és probable que en algunes comarques de Girona no hi arribi a caure ni una gota. El migdia de dissabte serà fresc a la costa: el vent augmentarà la sensació de fred.\nDiumenge començarà encara amb força núvols a la costa, que s’aniran trencant amb el pas de les hores, a l’interior el dia serà molt més clar. Les temperatures no s’acabaran de disparar però el migdia serà de màniga curta a molts indrets, sobretot a les comarques interiors.


notícia > Un total de 1.474 persones de Castellví podran participar diumenge a les eleccions\nEls dos col·legis del municipi seran oberts de les 9 del matí a les 20h, tal com marca la normativa vigent\nAquest diumenge 26 de maig hi ha convocades les eleccions municipals i les eleccions al Parlament Europeu. A Castellví de Rosanes, un total de 1.474 persones podran exercir el seu dret a vot en algun d’aquests comicis, repartides en els dos col·legis electorals habilitats. En el cens d’aquestes eleccions, hi figuren també ciutadans estrangers que resideixen al municipi i que poden votar a les eleccions municipals segons acords vigents amb els respectius països i també ciutadans d’altres països de la Unió Europa que han demanat exercir el dret a vot en el seu país de residència i no en el d’origen, bé sigui per a les europees, les municipals o ambdues.\nAtesa la coincidència de dos comicis diferents, existiran dos models de paperetes i sobres: els sobres i paperetes de color blanc són per a les eleccions municipals, mentre que els sobres i paperetes de color blau són per a les eleccions al Parlament Europeu. Caldrà dipositar cada sobre a l’urna corresponent, d’acord amb el comici.\nLes consultes i dubtes sobre el procés electoral es poden resoldre al web de les Eleccions municipals i europees 2019 habilitat pel ministeri de l’Interior.\n*Per correcció tramesa per la Junta electoral a causa d’un error informàtic, s’informa que el cens definitiu és de 1.475 persones per a les eleccions al Parlament Europeu i de 1.473 a les eleccions municipals (24/05/2019)\n‹ La Diputació lliura a Castellví l’estudi previ per a la urbanització dels carrers de Duran i Bonaventura Pedemonte\t› Resum del ple ordinari del 23 de maig


Sitges avança com a Municipi d’Acollida\nEl Consell crearà tres grups de treball: Sensibilització, Acollida i Recursos i Finançament, que estableix el Pla de Protecció Internacional a Catalunya, elaborat per la Generalitat. Cadascuna de les persones interessades en participar hauran d’explicar en el correu electrònic quina és la seva opció o opcions entre aquests tres apartats.\nCatalunya Caixa ES87 2013 0500 1402 1395 4220\nCreu Roja serà qui coordinarà l’ajuda nivell comarcal, i concretament a Sitges. L’organització humanitària està impulsant també una trobada d’alcaldes del Garraf, per posar sobre la taula les necessitats i els recursos disponibles per establir la gestió de l’ajuda a la població refugiada.\nLa regidora de Cooperació, Rosa Tubau, ha valorat “la sensibilitat i la capacitat organitzativa de la ciutadania de Sitges en el moment de crear qualsevol xarxa de treball” i creu que “és fonamental que les institucions i administracions públiques siguem capaces d’oferir tots els nostres recursos per poder col·laborar en un món més just per a totes les persones sigui quina sigui la seva procedència o religió”.\nUna moció aprovada al Ple de setembre va servir per crear la Comissió d’Ajuda a les persones refugiades. L’òrgan es va presentar en un acte públic a principis d’octubre.\nSitges com a Municipi d’Acollida s’integra en les actuacions del Fons Català de Cooperació, juntament amb una vuitantena de municipis.


Author Archives: ampaestel\nPosted on novembre 13, 2019 by ampaestel\nL’ordre del dia i l’acta de la darrera reunió aquí.\nPosted in Assemblea\t•\nPosted on octubre 13, 2019 by ampaestel\nPosted in Activitats Ampa, Teatre\t•\nMusicoteràpia 2019 – 2020\nPosted on octubre 9, 2019 by ampaestel\nL’AMPA de l’Escola Estel organitza una activitat extraescolar de musicoteràpia per aquest curs 2019-2020, conduïda per Raül Hernández, musicoterapeuta i Marta Pratsobrerroca que està cursant estudis de musicoteràpia.\nCal remarcar que disposem només de 4 places.\nEl dia, horari, lloc i preu seran els següents:\nA l’Escola Estel.\nPreu 56 € cada 2 mesos (66 € si no s’és soci de l’AMPA).\nEstà previst que les classes es comencin el 22 d’octubre.\nInscripcions, abans del 14 d’octubre, a través d’aquest formulari.\nPosted in Activitats Ampa, Extraescolars, Musicoteràpia\t•


V Què fem a la Unitat de cirurgia de la paret abdominal, endocrí i mama?\nLa cirurgia de la paret abdominal ha assolit en les últimes dècades un desenvolupament espectacular amb l'aparició de nous materials i tècniques per a la solució tant de petits com grans defectes. Comptem amb una …Llegir més\nLa unitat de Cirurgia endocrinològica centra la seva activitat en: Patologia de la glàndula tiroide: nòdul tiroïdal, goll multinodular, goll tòxic, carcinoma de tiroide, etc. Patologia de les glàndules …Llegir més\nL'Hospital Universitari MútuaTerrassa compta amb una sòlida Unitat de patologia mamària, multidisciplinar. Aquesta unitat està formada per ginecòlegs, cirurgians especialistes en mama, oncòlegs, radiòlegs, …Llegir més\nCirurgia del Melanoma\nLa nostra unitat s'encarrega també de la cirurgia de càncer cutani, el casos es discuteixen en un Comitè multidisciplinari mensual. Realitzem des d'exèresi simples de lesions cutànies fins a penjolls o empelts de …Llegir més


Del costat dels que s’organitzen - directa.cat\nDel costat dels que s’organitzen\n“Solidaritat i suport mutu amb totes les companyes i companys que / lluny de veure passivament com la seva vida és destruïda per la dictadura dels mercats / es comprometen a fons per crear, amb la lluita comuna / una nova col·lectivitat lliure digna i solidària”\nNosaltres. Abril de 2012\nCom deu ser viure només per escriure? Després d’un mes absorbida per la feina que em paga les factures, tenia mono de columna i un parell de temes per explicar. Però una trucada d’aquelles que saps que és per donar males notícies abans no sentis dir el terme males notícies em va fer canviar els plans. Tocada, primer (com mitja Barcelona), per l’onada expansiva del dolor i el desconcert col·lectius que ha provocat la mort de Pablo Culebra Molano i flipant, després, amb l’espectacular lliçó de vida i coherència que ha donat la seva gent organitzant el comiat.\n“Davant l’evidència de la catàstrofe, hi ha els que s’indignen, els que denuncien i els que s’organitzen. Nosaltres estem del costat dels que s’organitzen”. Pablo era Pablo perquè era, com a twitter, en primera persona del plural i perquè, senzillament, hi era. Perquè hi va ser. A les lluites per l’habitatge i per uns mitjans lliures, a les protestes universitàries, a les vagues generals, a La Rimaia. I a l’Acampada del 15-M, of course. I a Rereguarda en Moviment i a l’Ateneu La Base. I amb els titellaires i el seu titella zapatista #llibertatdexpressió. Si recapitules, no hi ha dubte: darrere la contagiosa commoció, darrere el #PoderPopular, tota una generació plorant. O el millor d’ella. La generació Directa. La que va aprendre a organitzar-se per pura autodefensa. La que fa una dècada que reinventa la seva vida. La que, ara, fins i tot s’atreveix amb la mort. Després de tanta guerra idiota, la capacitat de la comunitat –aquests dies– de reconèixer-se i acaronar-se a la xarxa és magistral.\nPablo era Pablo perquè era, com a twitter, en primera persona del plural i perquè, senzillament, hi era. Perquè hi va ser. A les lluites per l’habitatge i per uns mitjans lliures, a les protestes universitàries, a les vagues generals, a La Rimaia. I a l’Acampada del 15-M, of course\n“Primer, van anar a buscar els indepes; després, els anarcos; després, la gent dels pobles, i, al final, la gent autònoma”. Bestial, l’entrevista inèdita. El testimoni. Massa gent –com ell– a l’espera de judici per no acceptar que la precarietat vital és l’únic futur permès. Massa gent que va perdre la innocència a cop de porra i amb el pla Bolonya. Massa gent injustament i exageradament criminalitzada i perseguida. Darrere la commoció, darrere del Pablo, la generació del Nosaltres. La generació capaç de convertir un manifest antirepressiu en un himne positiu i inclusiu. La generació a la qual no hem donat prou les gràcies per no emigrar. I per arriscar sempre el cos i l’ànima.\nA la ciutat d’Espanya més cara per morir-se, allà on sembla que les asseguradores i les funeràries ho controlin tot, es va organitzar una celebració alternativa curradíssima\n“Com en els vells temps”, va dir algú dissabte, però va ser des de dimecres que vam gaudir d’una autèntica masterclass de creació de poder popular, d’afecte radical i efectiu, de reapropiació de la mort (l’última frontera) i d’empoderament des del dol. A la ciutat d’Espanya més cara per morir-se, allà on sembla que les asseguradores i les funeràries ho controlin tot, es va organitzar una celebració alternativa curradíssima, amb totes les llàgrimes i totes les abraçades autogestionades i alliberades del mercat de la mort. Tot un ritual comunitari i terapèutic per un Nosaltres malferit que necessitava retrobar-se, tornar a ser i tornar a sentir-se.\nP’alante. Cuidem La Base, cuidem-nos amb elles, deixem-nos cuidar. Que cal sostenir-se mútuament per poder sostenir totes les torxes a cada obscuritat. Que cal continuar creant poder popular\nSi la vetlla d’ateneu i el fèretre en processó amb música de cúmbia i vallenato fins al crematori havia estat impressionant, també ho va ser la mani i la reokupació per celebrar i recordar la vida compartida. Molt gran, la pancarta tan roja i tan zapatista; i molt gran, el regal d’última hora de Pablito per omplir del tot el Nosaltres que s’havia autoconvocat per recordar-lo: els seus quinquis del Clot. Estona ben màgica, aquella en què els primers amics rebels del Culebra –tant de barri i tan poc “del rotllo”– i els últims amics rebels del Culebra –tan universitaris i anticapitalistes– s’escoltaven mútuament.\n“Una mica d’impossible o m’ofego” deien a l’Espai en Blanc. I La Base ha fet possible l’impossible. Ha tornat la derrota en victòria i ens ha ajudat a respirar. Però ara, davant l’evidència de la catàstrofe, organització, que els dols són llargs i punyeterus. Cap casualitat que Mariana, la mare del 4F, acompanyés la mare de Mujeres P’alante. Cap casualitat que el respecte envers aquestes dones fortes i combatives sigui tan gran i tan profund. Com va dir la Clara, la mare enorme del Pablo: “P’alante compañeros”. P’alante. Cuidem La Base, cuidem-nos amb elles, deixem-nos cuidar. Que cal sostenir-se mútuament per poder sostenir totes les torxes a cada obscuritat. Que cal continuar creant poder popular.\nCulebra La Base La Rimaia mort Nosaltres Pablo Pablo Molano\n« Els títols que Franco va proscriure i la Federació Espanyola de Futbol no vol reconèixer\nLes escultures d’Ibrahima Seydi, vetades als carrers de Barcelona »


Gestió de les aplicacions MEAP\nGestió de les aplicacions MEAP\nA més de verificar els detalls i canviar les opcions, també podeu actualitzar o desinstal·lar les aplicacions MEAP fent servir l'SMS des de Remote UI (IU remot).\nQuan treballeu a la pantalla SMS, no feu servir el botó [Back] del navegador web. La pantalla SMS podria funcionar malament.\nInicieu sessió en Remote UI (IU remot). Inici de Remote UI (IU remot)\nFeu clic a [Service Management Service] a la pàgina del portal.\nConfigureu les opcions a la pantalla SMS.\n[Device Serial Number: <Serial Number>]\nEs mostra el número de sèrie de l'equip. Utilitzeu aquest número quan adquiriu el fitxer de llicència. Adquisició del fitxer de llicència\nSi feu clic en un element, s'obre la pàgina de gestió de l'element.\n[MEAP Application Management]: La gestió d'aplicacions MEAP instal·lades es duu a terme principalment en aquesta pàgina.\n[Install MEAP Application]: Apareix una pàgina per a la instal·lació i actualització de les aplicacions MEAP. Instal·lació de les aplicacions MEAP\n[System Management]: Apareix una pàgina per gestionar aplicacions i informació relacionada amb el sistema MEAP.\n[Enhanced System Application Management]\nPermet instal·lar, desinstal·lar i gestionar aplicacions del sistema que es puguin millorar. Des d'aquesta pàgina, podeu canviar el servei d'inici de sessió. Canvi dels serveis d'inici de sessió\n[System Application Management]\nPermet iniciar i aturar l'ús d'aplicacions del sistema instal·lades. Des d'aquesta pàgina, podeu canviar el mètode d'inici de sessió de SMS.\nMostra la versió i l'estat operatiu d'una aplicació de sistema.\n[MEAP Application Information]\nMostra una llista d'aplicacions (sense incloure les aplicacions de sistema) actualment instal·lada o ja desinstal·lada.\nMostra la informació detallada dels fitxers de llicència abans de la instal·lació.\nNormalment no cal canviar aquesta opció. Configureu aquesta opció especialment quan feu servir el servei d'inici de sessió "Autenticació d'ID de departament". Heu d'introduir de 8 a 32 caràcters alfanumèrics per a la contrasenya.\n[MEAP Application Setting Information Management]\nMostra o elimina informació relacionada amb opcions d'aplicacions MEAP. Si hi ha informació d'administració que es comparteix entre les aplicacions, es mostra [Shared Setting Information of Applications]. Es pot eliminar de la mateixa manera que la resta d'elements.\n[MEAP Application Log Management]\nDescarrega o elimina informació de registre, com l'historial d'ús, d'aplicacions MEAP:\nMostra la quantitat d'ús, la quantitat restant i el percentatge d'ús de l'espai del disc dur, a més de la memòria ocupada per una aplicació MEAP i les aplicacions de sistema.\n[MEAP Application Management]\nMostra el nom i la versió d'una aplicació MEAP, la data d'actualització, l'estat operatiu i l'estat de la llicència.\nSi feu clic al nom d'una aplicació MEAP, podeu visualitzar informació detallada com el nom de l'empresa i la quantitat de memòria utilitzada per a cada aplicació. Aquí es gestiona la llicència. Gestió de llicències d'aplicacions MEAP\nPel què fa a l'estat operatiu, apareix una de les següents opcions.\nL'aplicació MEAP s'ha instal·lat, però encara no es pot utilitzar. [Installed] apareixerà encara que reinicieu l'equip després d'aturar l'ús de l'aplicació MEAP.\nL'aplicació MEAP ja es pot utilitzar.\nL'aplicació MEAP encara no està preparada per a l'ús.\nL'aplicació MEAP s'inicia.\nL'aplicació MEAP s'atura.\nSi feu clic al botó [Start] / [Stop] situat al cantó dret de l'estat operatiu, podeu iniciar/aturar l'ús de l'aplicació MEAP.\nSi feu clic a [Uninstall], l'aplicació MEAP es desinstal·la.\nPel què fa a l'estat de la llicència, apareix una de les següents opcions.\nDepenent de l'aplicació MEAP, el fitxer de llicència pot tenir un termini de validesa. A més, el nombre màxim (comptador) per imprimir o llegir està predeterminat.\nLa llicència vàlida està instal·lada.\nNo es pot utilitzar l'aplicació MEAP perquè el fitxer de llicència no està instal·lat o està desactivat.\nAlguns comptadors estan configurats perquè l'aplicació MEAP superi el valor màxim.\nLa validesa del fitxer de llicència ha caducat o tots els comptadors configurats per a l'aplicació MEAP superen el valor màxim.\nPodeu utilitzar l'aplicació MEAP encara que no tingueu cap fitxer de llicència.\nSi apareix [Over Limit] o [Invalid]\nSi la validesa del fitxer de llicència caduca o un comptador supera el valor màxim, l'aplicació MEAP no es pot utilitzar. Afegint una llicència podeu ampliar la validesa o augmentar el valor màxim d'un comptador. Gestió de llicències d'aplicacions MEAP\n[To Portal]/[Log Out]\nFeu clic en aquesta opció per visualitzar la pàgina de portal de Remote UI (IU remot) o la pantalla d'inici de sessió de Remote UI (IU remot).\nInici o aturada de l'ús d'una aplicació MEAP\nSi heu seleccionat [Only Install] a la instal·lació de l'aplicació MEAP, cal que inicieu l'aplicació MEAP. Si voleu actualitzar una aplicació MEAP, atureu-la primer.\nFeu clic a [MEAP Application Management].\nFeu clic a [Start] / [Stop] per utilitzar l'aplicació MEAP.\nDepenent de l'aplicació MEAP, haureu de reiniciar l'equip. Seguiu les instruccions de la pantalla i reinicieu l'equip.\nQuan s'esgoten els recursos necessaris per a la memòria, les cadenes, els sòcols o els descriptors de fitxers, l'aplicació no s'inicia, encara que feu clic a [Start].\nConfiguració de la informació d'autenticació de l'aplicació MEAP\nDepenent de l'aplicació MEAP, és possible que hàgiu de configurar la informació d'autenticació.\nSi es canvia l'aplicació d'inici de sessió, torneu a confirmar la informació d'autenticació a [Establir autenticació MEAP]. Pot ser que hàgiu de tornar a introduir la informació d'autenticació.\nFeu clic a [MEAP Application Management] feu clic en una aplicació per configurar la informació d'autenticació.\nFeu clic a [Authentication Information Settings].\nIntroduïu el nom d'usuari i la contrasenya, i seleccioneu la destinació de l'inici de sessió.\nFeu clic a [Update].\nApareixerà el missatge [Authentication information has been set. Department ID: <ID>].\nPer cancel·lar la informació d'autenticació\nFeu clic a [Delete] [Yes] a la pàgina d'informació d'autenticació del pas 3.\nDesinstal·lació d'una aplicació MEAP\nQuan desinstal·leu una aplicació MEAP, heu d'esborrar els fitxers de llicència corresponents prèviament. Gestió de llicències d'aplicacions MEAP\nFeu clic a [MEAP Application Management] [Uninstall] per desinstal·lar l'aplicació.\nFeu clic a [Yes].\nSi desinstal·leu una aplicació MEAP, és possible que se us demani que reinicieu l'equip. Seguiu les instruccions de la pantalla per reiniciar l'equip.\nSi apareix el missatge "El paquet d'exportació d'aquesta aplicació no estarà disponible", l'aplicació MEAP que esteu desinstal·lant està relacionada amb altres aplicacions. Si es desinstal·la aquesta aplicació MEAP, és possible que tampoc no es puguin utilitzar altres aplicacions.\nQuan acabeu l'operació, feu clic a [Log Out].\nQuan tanqueu l'SMS, assegureu-vos de tancar la sessió. Si tanqueu el navegador web sense tancar la sessió, no podreu fer servir l'SMS durant un temps.\n» Apèndix » MEAP » Gestió de les aplicacions MEAP


Cresol exigeix a l'alcalde que explique “on està l'Institut Rafael Altamira promés fa quasi un any”\nLa portaveu del Grup municipal de Ciutadans (Cs) a Elx, Eva Crisol, ha presentat una moció al ple per a exigir a l'alcalde que explique “on està l'Institut de Ciències Socials i Jurídiques Rafael Altamira promés fa quasi un any i quina ubicació en el centre de la ciutat se li ha oferit a la Diputació per a tal efecte”. Cresol acusa PP i PSOE “d'estar en una campanya electoral permanent des de fa mesos deixant de costat el dia a dia dels il·licitans”.\n“És inexplicable que un any després d'anunciar-se l'Institut de Ciències Socials i Jurídiques Rafael Altamira en el centre de la nostra ciutat, el tripartit no ha informat a ningú de l'estat de les gestions realitzades, si s'ha realitzat alguna. Fa l'efecte que no els interesse una inversió d'aquestes característiques a pesar que es tracta d'una bona oportunitat per a revitalitzar el centre”, ha criticat.\nEva Crisol ha mantingut que “aquest cas és una prova més que el tripartit manejat per Compromís torna a donar l'esquena al centre de la nostra ciutat”. El problema, ha apuntat Cresol, “és que aquesta actitud ocorre també amb la majoria de pedanies, especialment amb Torrellano i el Altet. Quan algú protesta al Tripartit, com ha fet el centre o aquestes partides, el tripartit se'ls castiga”.\nCresol ha remarcat que “quan es tracta de projectes que poden beneficiar a la ciutat és necessari treballar intensament tots els grups junts. No poden passar mesos i mesos sense que s'informe a ningú. El treball cal fer-lo dia a dia i aconseguir metes. Creiem que aquest Institut de Ciències Socials i Jurídiques Rafael Altamira és una bona oportunitat que no cal deixar escapar”.


Un fetge il·legal\nEn l'estranyíssim cas de Sandro Rosell i la seva presó preventiva s'ha colat sense avisar un subtema que permet reflexionar sobre la farisea relació entre el Dret i la vida humana.\nResulta que potser es va produir un tràfic il·legal de fetge humà en benefici d'Eric Abidal. O no. El cas concret importa molt menys que comprovar com s'enfronta l'ordenació de cada país al fet cert que les persones fan tot el que està a les seves mans per sobreviure (a les seves mans, i en la seva naturalesa, perquè si no, quin sentit tindria tot el moviment eutanàsic, que pretén encolomar a un tercer la responsabilitat d'acabar amb qui no se sent a gust en aquest món i no pot o no s'atreveix a suïcidar-se?).\nTrasplantar fetges no és il·legal. Tant de bo el meu pare hagués arribat a temps perquè els protocols i el seu deteriorament no l'expulsessin de la llista d'espera! El que és il·legal, es diu, és pagar per això. Tanmateix, és evident que els diners poden comprar mil coses equiparables a un òrgan, que faciliten la vida i fins i tot l'allarguen. Com a tendència, l'esperança de vida (que no la felicitat, que quedi clar) és inversament proporcional al poder adquisitiu. Però a aquesta obvietat s'afegeixen moltes altres circumstàncies en les quals la vida acaba tenint un preu tassable; una d'elles són els trasplantaments, però no és la primera ni l'única: o és que no es té més o menys ràpidament accés a un diagnòstic mèdic quan es paga una bona prima d'assegurança? O és que no s'evita la síndrome de la classe turista quan es viatja còmodament en primera? O és que no ens han dit mil vegades que tot el que és ecològic és més saludable, encara que una de les seves pomes costi quatre vegades més que la del supermercat i s'hagi descobert la mega bola que hi ha darrere d'aquest negoci?\nEs comercia amb la vida, perquè creiem que els nostres desitjos són drets\nPer què no es pot pagar per un fetge, si un pot anar als Estats Units a comprar el fill a una acabada de parir i, en poc temps, entre reunió i reunió amb Torra, també aquí legalitzaran aquest mercat de fills emparat en el suposat de dret a ser mare, pare o tertium genus i en la saníssima voluntat d'evitar el viatge costós als adquiridors? L'ésser humà és tan dins del comerç de les coses com ho va ser durant la llarga nit de l'esclavitud. L'únic que varia entre la consideració d'un esclau i els fills de Miguel Bosé (posin aquí qualsevol nom, no hi ha res personal contra el genial cantant) són les boniques fotos d'aquests davant aquesta història que ens va explicar l'Amèrica abolicionista per distingir un treballador de les plantacions de l'obrer sense vida pròpia que va protagonitzar la primera industrialització. Però uns i d'altres són comprables, com ho van ser els nens robats sobre l'esquena dels quals arrosseguem una ignomínia des del franquisme fins als anys noranta.\nEs comercia amb la vida, perquè creiem que els nostres desitjos són drets. Ara que serà cada vegada més fàcil que combinem la carn humana amb els nous materials, substituint tot allò que se'ns vagi deteriorant; ara que ens queda poc per permetre del tot la manipulació genètica per evitar la malaltia, la mort s'anirà allargant en el temps, i perdrà sentit aquest debat absurd sobre un fetge il·legal. Però continuarà sent rellevant, si es confirma la resta del que ha sortit en la premsa, això que no té cap relació amb els diners, perquè no es pot comprar: quin nivell de gratitud som capaços d'allotjar.\nFutbol Abidal confirma que el fetge que li van trasplantar és del seu cosí El Nacional


El Focus de la setmana: La demonització de les SICAV - Noticies - Anchor Capital Advisors\nEl Focus de la setmana: La demonització de les SICAV\nAnchor Divendres, 28 de Octubre de 2016\nAnchor Divendres, 28 de Octubre de 2016 El focus d'aquesta setmana\nAquesta setmana Ciutadans ha presentat una proposició no de Llei al Congrés dels Diputats per endurir el tracte fiscal a les Societats d'Inversió de Capital Variable, més conegudes pel seu acrònim SICAV.\nLa proposició, en línia amb el pacte de governabilitat subscrit amb el Partit Popular, conté dues mesures. La primera, donar el control sobre el compliment dels criteris per aplicar el tipus especial de l'impost de societats de l'1%, el mateix que s'aplica als fons d'inversió, a l'Agència Tributària en detriment de la Comissió Nacional del Mercat de Valors (CNMV).\nLa segona proposta és que, als efectes de determinar la quantitat d'accionistes per a la consideració d'institucions d'inversió col·lectiva, només es computen aquells que detenten més del 0,55% del patrimoni.\nSICAV i fons, només canvia l'embolcall\nEls fons i les societats d'inversió han d'assolir una difusió mínima de 100 partícips o socis abans d'un any des de la seva constitució i mantenir-la en el temps perquè siguin considerats institucions d'inversió col·lectiva. La condició de partícip o soci s'adquireix per la tinença del mínim exigit pel fullet del fons o SICAV, moltes vegades tan sols 1 participació o acció.\nLes SICAV són, mercantilment parlant, societats anònimes mentre que els fons d'inversió són patrimonis sense personalitat jurídica. En les societats anònimes no cap la discriminació entre socis, llevat que ostentin classes o sèries d'accions diferents amb diferents drets, però sempre iguals dins de la sèrie o classe.\nEl fet d'exigir un mínim del patrimoni del 0,55% perquè el soci computi a efectes de difusió accionarial, implica que almenys el 55% del patrimoni de la SICAV estigui en mans de 100 accionistes. D'entrada, pot semblar raonable, però una anàlisi més profunda ens mostra la perversió d'aquesta mesura, que aconseguiria just el contrari del que pretén.\nRadiografia de les SICAV\nL'objectiu expressat en la proposició és que no s'utilitzi un vehicle d'inversió col·lectiva per a la gestió d'un patrimoni individual.\nSegons les dades de la CNMV a tancament del segon trimestre de 2016, a Espanya hi ha 3.337 SICAV amb un patrimoni total de 31.869.000 d'euros. Més de la meitat tenen un patrimoni superior als 4,8 milions i un 10% d'elles superen els 18 milions.\nPel que fa a accionistes, les SICAV espanyoles aglutinen gairebé mig milió d'inversors, en concret 491.296 accionistes segons les estadístiques de CNMV. El 97% de les SICAV comptes amb més de 100 accionistes cadascuna i 11 d'elles tenen més de 1.000 accionistes individualment.\nDiscriminar al petit inversor\nLa inversió mitjana per partícip en fons d'inversió és de 28.261 euros. En les SICAV, la inversió mitjana per accionista és de 64.868 euros.\nSembla que les SICAV compleixen amb la funció d'inversió col·lectiva per la qual han estat creades, permetent a qualsevol inversor la inversió des imports mínims molt baixos, ja que tan sols sol exigir 1 acció com a inversió mínima. L'exigència d'un mínim del 0,55% implicaria que els accionistes haurien de fer despesa molt més elevada, en clara discriminació amb els fons d'inversió.\nAixò suposa, en la pràctica, apartar el petit inversor de participar en aquests vehicles, molts d'ells més rendibles i més barats que els fons d'inversió.\nPer ventura no és col·lectiva una SICAV que compta amb 400 inversors, independentment del volum del seu patrimoni? I si té un patrimoni elevat, posem per cas, 60 milions d'euros, ha de nodrir principalment d'inversors de més de 300.000 euros?\nLamentablement, estem davant d'una proposició que, a més de discriminatòria, no va en la línia del que pretén evitar. Demonitzar tot un sector de la inversió col·lectiva i proposar unes mesures que el que aconseguiran és reduir l'oferta a mà dels inversors minoristes d'aquest país, és poc liberal i impropi de posicions de centredreta.


Blog – Pàgina 3 – Premis Zapping\nEls guardons a la qualitat audiovisual\nGuanyadors XXIII Premis Zapping\n1 Març, 2018 2 Març, 2018 Deixa un comentari\nTants mesos preparant aquesta gran nit i ja està! S’ha acabat! Com que el que esteu desitjant és conèixer els guanyadors. No us fem esperar més.\nEls guanyadors dels XXIII Premis Zapping són…\nMILLOR SÈRIE DE PRODUCCIÓ PRÒPIA: Sé quién eres (Mediaset – Filmax)\nMILLOR ACTRIU: Clara Segura (Nit i dia – TV3 – Mediapro)\nMILLOR ACTOR: Alejo Sauras (Estoy vivo – TVE – Globomedia)\nMILLOR PROGRAMA D’ENTRETENIMENT / CONCURS: ¡Ahora caigo! (Atresmedia – Gestmusic)\nMILLOR PRESENTADOR/A: Roberto Leal (Operación Triunfo 2017 – TVE)\nMILLOR PROGRAMA CULTURAL / DIVULGATIU / DOCUMENTAL: This is art (TV3 – Brutal Media – Movistar)\nMILLOR VIDEOJOC: The Legend of Zelda: Breath of the Wild (Nintendo)\nMILLOR VIDEOJOC INFANTIL: Super Mario Odyssey (Nintendo)\nMILLOR INICIATIVA A INTERNET O APP: B-resol\nMILLOR PROGRAMA DE TELEVISIÓ LOCAL: El club dels poetes morts – el càsting (El 9 TV)\nFotografia de tots els guanyadors, Paul Mac Manus\nCom us vam avançar, el lliurament de premis ha començat amb una actuació de l’escola d’arts escèniques Coco Comin. A més, durant la gala, conduïda per Sergi Mas i Marta Sugrañes, periodistes de TVE, els assistents també han pogut riure amb un gag satíric sobre l’abús de les pantalles (companyia de teatre El Somriure Bàrbar) i gaudir dels ritmes de la banda A Contra Blues.\nFotografia de l’actuació de Coco Comin, Paul Mac Manus\nSi us heu perdut l’emissió de la gala en directe al nostre YouTube, encara podeu veure-la sencera al nostre canal. Gràcies a la cobertura de TVE, la nit dels Premis Zapping s’ha pogut seguir en directe tant al nostre canal com a les pàgines webs de TVE i TV3!\nDes de l’organització dels Premis Zapping volem agrair el patrocini de la Fundació Bancària “la Caixa”, Caixabank, el Consorci de la Zona Franca, la Generalitat de Catalunya i l’Ajuntament de Barcelona.\nEnguany també hem comptat amb la col·laboració de:\nSense ells, aquesta nit no seria possible.\nEncara no us diem l’adéu final, seguim gaudint d’aquesta gran celebració de l’audiovisual de qualitat! Visiteu les nostres xarxes (Instagram, Twitter i Facebook) per reviure els millors moments de la nit.\nAquí pots veure la galeria de les millors fotografies dels XXIII Premis Zapping (crèdits fotògraf Paul Mac Manus)\nLast Call per als Premis Zapping…\n28 febrer, 2018 1 Març, 2018 Deixa un comentari\nDesprès de tot un any d’espera… Queda només un dia per celebrar la próxima edició dels Zapping!!!!!!!\nVoleu saber qui vindrà demà*?\nAquí teniu un petit snack d’alguns dels assistents:\nPau Freixes (director Sé quién eres), Alejo Sauras (Estoy vivo), Álvaro Morte (La casa de papel), Darko Peric (La Casa de Papel), Clara Segura (Nit i Dia), Roberto Leal (Operación Triunfo), Eloi Vila (Al cotxe!), Pol Cortecans (Guionista de Sé quién eres), Ruth Jiménez i Vador Lladó (Tarda Oberta), Ramon Gener (This is art) i Gaspar Hernández (L’ofici de viure).\nDirectius de televisió:\nJuan Manuel Hidalgo (director de La 2 de TVE), Carlos González (director de RTVE Catalunya), Vicent Sanchis (director de Televisió de Catalunya), Sigfrid Gras (adjunt a direcció i cap de continguts i programes de TVC), Anna Cler (cap de programes de TVE Sant Cugat), Elisabet Ventura (directora de comunicació i relacions institucionals de TVC), Christian Trepat (cap de l’àrea d’entreteniment i culturals de TVC), Oriol Sala-Patau (cap de ficció i cinema de TVC), Alejandro Vega (director de RTVE digital), Esther Pérez (gerent de programes d’entreteniment d’Atresmedia Televisió), Lucía Alonso (sotsdirectora de ficció d’Atresmedia Televisió), Guadalupe Balaguer (responsable de producció de cinema i sèries Movistar+).\nJordi del Río (director general de mitjans de comunicació de la Generalitat de Catalunya), Ignasi Genovés (director general de difusió de la Generalitat de Catalunya), Águeda Bañón (cap de comunicació Ajuntament de Barcelona), Montserrat Ribera (directora de l’Agència Catalana del Consum), Carina Mejías (presidenta C’s Grup Municipal), Sergi Sabrià (portaveu Grup Republicà al Parlament de Catalunya), Jenn Díaz (diputada del Grup Republicà al Parlament de Catalunya).\nI, pensareu: què més ens oferiu per als Zapping?\nDescobreix les actuacions i els presentadors en aquest POST.\nA més, comptem amb la presència d’una prometedora estudiant que presentarà els Premis Zapping conjuntament amb els professionals de TVE. Escollida a partir del I Concurs Jove Presentador@.\nAquesta iniciativa s’emmarca en un dels objectius d’aquesta Associació: promoure la passió pel món de la comunicació entre els usuaris i, al mateix temps, afavorir la participació dels joves consumidors en aquest entorn professional.\nNo oblideu que podreu veure la gala en directe a través del nostre canal de YouTube.\n*En aquesta web, anirem actualitzant els assistents.\nÚLTIMA ACTUALITZACIÓ: 01/03/2018 13:23\nI la guanyadora del concurs Jove Presentador@ és…\nJa tenim a la guanyadora del I Concurs Jove Presentador@ per presentar els Premis Zapping del pròxim dijous 1 de març. Ella és l’Andrea Vicente Herreros, estudiant de Periodisme a la Universitat Autònoma de Barcelona.\nPer presentar-se al concurs només ens havia d’enviar un vídeo d’uns 50 segons i aquest va ser el seu:\nCom podeu veure… les noves promocions de Comunicació pugen amb força!\nPer últim, us recomanem que passeu per les nostres xarxes (Instagram, Twitter i Facebook) per estar al dia de les novetats i no oblideu reservar les vostres entrades per gaudir dels Zapping en directe!\nDesvetllem els presentadors… i les actuacions\n23 febrer, 2018 25 febrer, 2018 Deixa un comentari\nQueda menys d’una setmana per la celebració dels Premis Zapping i tots els que els organitzem estem… Molt nerviosos i a la vegada, amb moltes ganes de gaudir d’una gala plena de moments irrepetibles.\nAvui ens toca desvelar-vos qui seran els encarregats de conduir la gala. Els elegits són: Sergi Mas, presentador de Programa Inesperat, i Marta Sugrañes, presentadora de Vespre 24, ambdós espais de TVE.\nA més a més, també ens complau informar-vos qui posarà el ritme a la gala. La vetllada l’obrirà l’escola de dansa Coco Comin amb una peça d’un musical clàssic. Durant la celebració, els assistents gaudiran de l’actuació en directe de la banda musical A Contra Blues i del grup de teatre El Somriure Bàrbar, que ens presentarà el seu gag humorístic sobre l’abús de pantalles i la hiperconnexió que vivim avui dia.\nPasseu per les nostres xarxes (Instagram, Twitter i Facebook) per estar al dia i si voleu gaudir de la màgica nit dels Zapping en directe, feu la vostra reserva abans de l’1 de març. Grans professionals de l’audiovisual i aquestes fantàstiques actuacions us esperen!\nSorpreses a TV Locals i alegries als Premis Nominals\n15 febrer, 2018 16 febrer, 2018 Deixa un comentari\nSempre desvetllem per separat els finalistes a la categoria de millor programa de TV Local catalana. Enguany, al jurat li ha costat escollir doncs hi havia molta qualitat.\nPer això, tenim una sorpresa a la XXIII edició dels Premis Zapping. Són quatre els finalistes i els seus noms són:\n– Concurs joves cuiners Àngel Moncusí (Lleida Televisió)\n– El club dels poetes morts – el càsting (El 9 TV)\n– Fènix, cinc anys després de la tragèdia (Empordà Televisió)\n– La nostra escola (Televisió de Badalona)\nTambé ara és el moment de fer públics els que designem Premis Nominals. S’atorguen per decisió directa per part de la Junta Directiva o dels Grups d’Anàlisis de Programes de l’Associació de Consumidors de Mitjans Audiovisuals. I el motiu del guardó sempre es posa de manifest en el text de la placa que se’ls hi entrega.\nEnguany felicitem a…\nCompte enrere! Passeu per les nostres xarxes per estar al dia i per Reserva, on els més joves trobaran preus especials!\nEt busquem a tu\n7 febrer, 2018 8 febrer, 2018 Deixa un comentari\nQuè et semblaria presentar els XXIII Premis Zapping amb els dos professionals –encara per desvetllar– de TVE?\nEts estudiant de Comunicació Audiovisual, Periodisme o Relacions Públiques? Doncs accepta el repte! Fes-nos arribar un vídeo de 50 segons màxim on ens demostris que TU SÍ QUE VALS per a presentar un Zapping.\nContinues llegint? Què fas que no ens envies el vídeo ja? Tens fins al 13 de febrer.\nDesvetllem els finalistes!\n5 febrer, 2018 15 febrer, 2018 Deixa un comentari\nDesprés de comptabilitzar les votacions populars rebudes, ja us podem anunciar els tres finalistes de cada categoria! Quins nervis, no?\nCom ja sabeu, el lliurament dels Premis Zapping serà el dijous 1 de març, a CaixaForum Barcelona. Serà en aquesta data quan coneixerem els guardonats de cada categoria.\nAra, sense més preàmbuls, donem pas els tambors perquè conegueu els finalistes!\nPROGRAMA D’ENTRETENIMENT / CONCURS\nPROGRAMA CULTURAL / DIVULGATIU / DOCUMENTAL\nAprofiteu l’oportunitat de conèixer els vostres famosos preferits i reserveu les vostres entrades a RESERVA abans que volin!\n29 gener, 2018 8 febrer, 2018 Deixa un comentari\nAvui hem tancat les votacions populars per als XXIII Premis Zapping. Gràcies a tots els que heu participat!\nEl 5 de febrer sabrem els tres finalistes de cada categoria, no esteu emocionats? Vosaltres heu decidit els nominats, ara arriba el torn de les votacions del jurat especialitzat. Serà durant l’acte d’entrega dels Premis quan coneixerem in situ qui resulta guanyador.\nEsteu atents al nostre blog i xarxes (Facebook, Twitter, Instagram) per descobrir els finalistes.\nJa has votat?\n23 gener, 2018 29 gener, 2018 Deixa un comentari\nAquest dilluns 29 de gener a les 10 h es tancaran les votacions populars per als XXIII Premis Zapping. No perdis la teva oportunitat de decidir qui mereix l’estatueta al millor oci audiovisual de cada categoria.\nVota categories Televisió\nVota categories Videojocs i Internet\nUna vegada tancades les votacions, farem el recompte i els tres més votats de cada categoria passaran com a finalistes.\nEls guanyadors seran escollits per un jurat professional i acadèmic del món audiovisual i anunciats durant l’acte que tindrà lloc l’1 de març a CaixaForum.\nTens la teva entrada reservada?\nComença la votació popular dels Premis\n8 gener, 2018 5 febrer, 2018 Deixa un comentari\nJa estem a l’edició XXIII dels Premis Zapping. L’1 de març, a CaixaForum, toca celebrar el millor del millor de l’oci audiovisual de 2017.\nCom ja sabeu els que seguiu, des de fa uns anys, aquesta aventura dels espectadors entusiastes i usuaris conscienciats d’internet, quan comença l’any arriba el moment de votar als Zapping. I enguany ho fem estrenant nova pàgina web i nou blog. Esperem que us agradi.\nL’entitat que organitza aquesta gresca també és prou coneguda: l’Associació de Consumidors de Mitjans Audiovisuals de Catalunya. Sí, té un nom molt llarg, ho sabem; tan llarg com la il·lusió amb la qual prepara aquests guardons a la qualitat audiovisual.\nUn cop més, a l’Associació treballem al costat de moltes persones, institucions públiques i privades, voluntaris i voluntàries de totes les edats perquè de principi a fi els Premis Zapping siguin la resposta de la societat que vol ser activa. Activa per a què? Per a participar decidint a qui premiar pel seu esforç en fer una televisió, uns videojocs i uns projectes a la xarxa innovadors, entretinguts i que fomentin la cultura i la protecció i defensa dels més vulnerables, els menors.\nPer això, et demanem un cop de mà. Clica, entra i vota. Comparteix. Participa en el sorteig d’entrades. Gaudeix de les actuacions. Passa una nit fantàstica amb els millors professionals de la comunicació del moment. I estigues satisfet de què has format part d’una fita important: celebrar i aplaudir la qualitat, la cultura i el respecte, mentre gaudeixes d’un bon espectacle.\nSegueix-nos també a les xarxes (Facebook, Twitter, Instagram) i acompanya’ns en aquest viatge cap a l’1 de març.\nLa qualitat audiovisual es celebra a la XXV edició dels Zapping.\nAssociació de Consumidors de Mitjans Audiovisuals de Catalunya · www.consumidorsaudiovisuals.cat · 93 488 17 57 · zapping@taconline.net


ARAMULTIMÈDIA - Cocentaina presenta unes ajudes per fer accessibles els negocis locals\nAmb un import màxim de 1.000 euros per cada sol·licitud\nCocentaina presenta unes ajudes per fer accessibles els negocis locals\n03/10/2016 - 12:24\nL'Ajuntament de Cocentaina, mitjançant la Regidoria d'Autonomia Personal i Dependència, ha fet públiques les bases per a la concessió d'ajudes als negocis que vulguen habilitar una rampa d'accés als seus establiments. Així ho ha fet públic l'alcaldessa de Cocentaina, Mireia Estepa, qui ha manifestat la intenció del seu equip de Govern en aconseguir que el poble "siga cada vegada més accessible a totes les persones". Per això, ha dit, és important eliminar les barreres arquitectòniques a les vies públiques, però també als negocis privats.\nAquestes ajudes als negocis accessibles concediran un màxim de 1.000 euros per sol·licitant per a la construcció d'una rampa d'accés als establiments. La documentació completa es pot consultar a la web de l'Ajuntament de Cocentaina i també al SIC (Servei d'Informació al Ciutadà), els sol·licitants tenen entre els dies 5 i 24 d'octubre per a presentar les instàncies.\nMireia Estepa ha volgut animar a tots els propietaris de negocis oberts al públic que facen la sol·licitud: "És molt important tindre un poble accessible i és una oportunitat única de construir una rampa i que l'Ajuntament col·labore en aquesta obra".\n1 | tostonet 03/10/2016 16:30\nEl que te que fer, es anar reparant el passeig, ja que d'aci uns dies i vent el deteriorament del mateix, no podran pasar si uns ni altres. No se perque un carrer tant simbolic i emblematic, que a més d'un se li queda la boca xicoteta cada vegada que diu el Passeig, esta tant descuidat en tots els sentits. Te ronya per a parar un tren, no paperets ni aixo, ronya d'oli, taques i més taques, i entre taca i taca, retjola trencada. Jo no se qui es el responsable, però aci no a exit ningu fent-se carrec de la XAPUSA que es va fer al Passeig. Un projecte molt bonico, però una ejecucio del 3er món. Aixi que d'aci un més serà la fira, l'image del carrer més emblematic com sempre fara plorar.\nLídia Vila Vaello - 03/10/2016\nL'Ajuntament de Cocentaina, mitjançant la Regidoria d'Autonomia Personal i Dependència, ha fet públiques les bases per a la concessió d'ajudes als negocis que vulguen habilitar una rampa d'accés als seus establiments. Així ho ha fet públic l'alcaldessa de Cocentaina, Mireia Estepa, qui ha manifestat la intenció del seu equip de Govern en aconseguir que el poble "siga cada vegada més accessible a totes les persones". Per això, ha dit, és important eliminar les barreres arquitectòniques a les vies públiques, però també als negocis privats. Aquestes ajudes als negocis accessibles concediran un màxim de 1.000 euros per sol·licitant per a la construcció d'una rampa d'accés als establiments. La documentació completa es pot consultar a la web de l'Ajuntament de Cocentaina i també al SIC (Servei d'Informació al Ciutadà), els sol·licitants tenen entre els dies 5 i 24 d'octubre per a presentar les instàncies. Mireia Estepa ha volgut animar a tots els propietaris de negocis oberts al públic que facen la sol·licitud: "És molt important tindre un poble accessible i és una oportunitat única de construir una rampa i que l'Ajuntament col·labore en aquesta obra".


Sant Jordi, una delícia de tradició que ens enamora - DOP Pera de Lleida\nSant Jordi, una delícia de tradició que ens enamora\n21 abr. Sant Jordi, una delícia de tradició que ens enamora\nPublicat a 19:47h a Idees\tper\tDOP Pera de Lleida\nEl 23 d’abril per molts és el dia internacional del llibre, una celebració instaurada per fomentat la lectura, però per als catalans o residents a Catalunya significa molt més, una tradició senzilla, a vegades difícil d’entendre per qui no l’ha viscut mai, però que quan t’hi trobes, et roba el cor. La diada de Sant Jordi és una jornada festiva (tot i que és un dia laboral) i popular, en la que els llibres, les roses, la gastronomia i la gent prenen els carrers. La importància d’aquest dia recau en la llegenda per tots coneguda des de ben petits, en la que el cavaller mata al drac per salvar a la princesa, aquest li regala una rosa que neix de la sang del drac, i la princesa li regala un poema al seu cavaller. I així és com actualment perdura la tradició de Sant Jordi, regalant una rosa i un llibre a la persona estimada.\nAra bé, el dia de Sant Jordi suposa una festivitat cultural catalana que a banda de les roses vermelles i els llibres en paper comprèn altres àmbits com l’art, ja que trobem roses de mil i una maneres, de paper, de roba, fetes amb materials reutilitzables, estampades, pintades a mà o esculpides, inclús algunes són comestibles fetes amb fruita o altres aliments. La gastronomia per tant, també pren un paper protagonista, a les vitrines de les pastisseries broten dolces roses delicades i pastissos en forma de llibre basats en una recepta antiga actualitzada amb el temps formada per farina, sucre, ametlla, rovell d’ou i mantega, encara que avui en dia podem trobar altres tipologies de dolços més innovadors i sofisticats que commemoren també la festivitat.\nPerò si alguna cosa podem esperar aquest dia a banda de la rosa i el llibre i que s’anuncia en els aparadors dels forns de pa sobretot dels que l’elaboren de manera artesanal és el pa de Sant Jordi, fet exclusivament per aquest dia i que resulta quasi de consum obligatori. És una tradició “nova” afegida a la celebració fa uns 30 anys, fou un forner de Barcelona (Eduard Crespo) que va acceptar el repte del gremi de forners al voltant del 1988-90 i que amb la base del pa de pagès va trobar la inspiració per elaborar una recepta amb diferents sabors, una mica més salada que la va fer especial, captivant el paladar dels menys gormands. Així doncs, va ser la manera en què el gremi de forners de Catalunya va començar a contribuir en la diada.\nSembla fàcil, però si parlem amb qualsevol forner ens dirà que porta el seu temps i la seva tècnica, perquè és un pa fet amb farina, massa mare, llevat, sal, sobrassada, formatge i nous. Encara que cada forn presenta la seva versió, arrodonida com l’original, rectangular o bé quadrada, sigui quina sigui la seva forma el que si que és segur és que tots tenen la característica que un cop tallat la massa de sobrassada i formatge dona color a la senyera que dibuixa. Potser per això o perquè sol el podem menjar durant un dia a l’any fa que l’esperem amb ganes, fent que esdevingui un producte fonamental per comprar en les parades que s’intercalen entre els llibres i les roses cada any. Actualment i amb tanta diversitat en els patrons alimentaris de la població, n’ha sorgit la versió vegetariana, que utilitza el tomàquet deshidratat, concentrat o el pebrot per substituir la sobrassada, inclús s’ha incorporat l’ús de cúrcuma en pols, llevat nutricional o altres aliments per canviar la massa de formatge i fer la versió vegana. Deixant de banda la filosofia de cadascú, som gastronomia, així que val la pena gaudir de l’àmplia oferta gastronòmica que la diada de Sant Jordi ens regala. Per altra banda si vols provar de fer el pa, a continuació el deixo una recepta força fàcil per fer a casa!.\n350 mil·lilitres d’aigua tèbia (no a més de 40 graus)\n8 grams de llevat sec (o 20 grams de fresc)\nDues cullerades d’oli d’oliva\n80 grams de sobrassada\n80 grams de formatge emmental o parmesà\n40 grams de nous picades\nPosar la farina barrejada amb el llevat en un bol, fer un forat al centre i afegir l’aigua, la sal i l’oli d’oliva. Treballar la massa amb les mans fins que ja no s’enganxi a les parets del bol. Dividir la massa en 3 parts iguals, afegir a una la sobrassada (és important que estigui a temperatura ambient), a una altra el formatge (passat per la picadora) i a una altra les nous ja trencades. Barrejar i pastar cadascuna de les masses durant uns deu minuts, fins que estigui tot ben integrat i tingui una textura elàstica.\nDonar forma al pa fent 4 tires de massa de sobrassada, 5 de formatge i una llarga i una mica més gruixuda de massa de nous perquè doni tota la volta al voltant de la senyera. Es pot usar un dit mullat en aigua per a pegar-les bé. Deixar llevar uns 50 minuts en un lloc a temperatura ambient.\nAmb el forn pre escalfat, amb calor a dalt i a baix a 180 graus (i amb un recipient amb aigua en la part de baix per a crear vapor) coure uns 45 minuts o fins que estigui daurat per la part de dalt. Treure, refredar sobre una reixeta i menjar mentre es llegeix un bon llibre com el de “40 receptes amb DOP pera de Lleida” o el de “La princesa cuinera” de DOP pera de Lleida en col·laboració amb producció integrada.\nContingut: @Ariadna Güil. Dietista-Nutricionista


Artadi i Forn transmeten a Maragall "la preocupació per una operació d'Estat"\nElsa Artadi, aquest divendres a la sortida de la presó de Soto del Real / ACN\nEs reuneixen amb el guanyador de les eleccions a Soto del Real i li recorden que li "correspon" a ell ser alcalde\nper Redacció 31 de maig de 2019 20:18\nJoaquim Forn i Elsa Artadi, com a cap de llista i número 2 de Junts per Catalunya en les eleccions municipals de la setmana passada a Barcelona, s'han reunit avui a la presó de Soto del Real –on està reclòs l'exconseller d'Interior i pres polític– amb Ernest Maragall i han "compartit" amb ell la seva "preocupació" per "l'operació d'Estat per fer alcaldessa Ada Colau".\n"Ens preocupa que Colau, que en teoria havia vingut a canviar-ho tot, ara pugui fer el joc als que no volen canviar res", ha dit Artadi a la sortida de la reunió amb Forn i Maragall al centre penitenciari. "Una maniobra d'aquest tipus hauria sigut denunciada per Colau fa quatre anys, quan ella va guanyar també per poc marge i Xavier Trias no va fer cap operació per anar contra la voluntat de la ciutadania", ha advertit.\nPer Artadi, el fet que Colau acceptés ser investida amb els vots del PSC i Manuel Valls per impedir que Maragall pugui ser alcalde perquè és independentista "empitjora les relacions amb l'Estat i dificulta trobar solucions al conflicte".\nLa regidora electa de JxCat ha explicat als periodistes que tant ella com Forn li han subratllat a Maragall que la d'ERC és llista més votada i que li correspon a ell ser l'alcalde de Barcelona. "Esperem que sigui el pròxim alcalde", ha anunciat.\nEleccions municipals 26M Ernest Maragall Elsa Artadi\nMaragall anuncia un "diàleg preferent" per un acord de govern amb BComú\nBou: "Escollir entre Colau i Maragall és 'susto o muerte'"


Divendres, 15 Octubre 2021 12:17\nA l’acte on van estar presents a més del professorat i la directora del centre Paqui Morella, la Coordinadora d’Igualtat i Convivència Belén Marcos, la coordinadora del programa ``Ajuda´m´´, l’Alcalde d’Alaquàs Toni Saura i la regidora d’Educació Marian Espert, es va procedir a fer el lliurament dels carnets identificatius que materialitzen el compromís dels tutors i tutores amb l’alumnat de nova incorporació.\nA més d’aquesta cita, hui de bon matí han tingut lloc al pati de l’IES Doctor Faustí Barberà les presentacions oficials entre els tutors i tutores i l'alumnat tutoritzat de 1r ESO. Una pressa de contacte que simbolitza una nova etapa, un nou inici per a tots i totes les estudiants.\nDivendres, 15 Octubre 2021 11:01\nL'Ajuntament de Benetússer aprova en ple extraordinari la modificació de l'Ordenança Fiscal reguladora de l'Impost sobre Béns immobles (IBI) amb l'objectiu d'impulsar l'autoconsum d'energia solar fotovoltaica en el municipi. Aquesta modificació implicarà la introducció, segons el que es disposa en la Llei Reguladora de les Hisendes Locals, d'un quart apartat en el seu article 5, pel qual es reconeixerà el dret a una bonificació fiscal per la instal·lació de sistemes d'aprofitament tèrmic o elèctric de l'energia provinent del sol per al seu autoconsum.\nAquesta bonificació serà de fins al 50% per a immobles residencials i de fins al 25% per a no residencials, una reducció aplicable durant els quatre períodes següents al de la finalització de la instal·lació la finalitat de la qual, tal com assenyala l'alcaldessa de Benetússer, Eva Sanz Portero, “és la de secundar i afavorir des de l'ajuntament la instal·lació d'aquells sistemes d'energia neta i ecològica que contribuïsquen al desenvolupament sostenible del municipi, tal com ve estipulat pels ODS de l'Agenda 2030”.\nD'aquesta manera, i en compliment de l'Objectiu de Desenvolupament Sostenible 7, consistent a garantir l'accés a una energia assequible, segura, sostenible i moderna per a la ciutadania, la modificació de l'impost suposarà un minvament en els ingressos municipals per a afavorir la lluita contra el canvi climàtic mitjançant l'aposta per les energies verdes i no contaminants.\nLa bonificació, que no tindrà caràcter retroactiu, podrà sol·licitar-se una vegada entre en vigor i siga aplicable a partir de la seua publicació en el Butlletí Oficial de la Província, per al que serà necessari poder justificar que les instal·lacions en els immobles compten amb una potència mínima major o igual a 1kWp en residencial i de 3kWp en no residencial.\nDivendres, 15 Octubre 2021 10:32\nDijous, 14 Octubre 2021 15:13\nDijous, 14 Octubre 2021 15:10\nL’Ajuntament d’Alfafar, a través de la regidoria d’Esports, ha convocat una nova edició de la Gala de l’Esport. Per a este 2021, s’han establit noves bases que afavoreixen la participació de la ciutadania, qui proposarà als premiats, i noves categories per als reconeixements.\nLes candidatures seran valorades per un jurat que estarà compost per representants de l’ajuntament (el regidor d’esports, assistència tècnica i cap de l’àrea d’Esports), representants de les associacions i clubs esportius locals (dos en total) i representants del món de l’esport en general (altres dos representants). Este jurat serà el que determine els premiats, que rebran els seus reconeixements en la Gala de l’Esport 2021, que tindrà lloc divendres que ve 19 de novembre en el pavelló del Complex Esportiu Municipal SUMA Alfafar.\nEl regidor d’Esports, Eduardo Grau, ha explicat que des del consistori “volíem haver apostat per este nou format obert ja l’any passat, però per les circumstàncies de la pandèmia no es va poder realitzar. Ara, ho posarem en marxa, obrint la Gala a la participació de tots els esportistes d’Alfafar, practiquen l’esport que siga, i externalitzant el jurat perquè siga el més objectiu i professional possible. Creiem que este format obri molt les possibilitats i li atorga un important valor als trofeus, separant-los per categories i reconeixent tant a xiquets, joves, adults i entitats”.\nEn esta edició de la Gala de l’Esport d’Alfafar s’han presentat noves categories per als reconeixements.\n• Millor promesa local: Tots aquells esportistes menors de 16 anys els assoliments dels quals siguen mereixedors de reconeixement, i que la seua carrera despunte de l’habitual en eixes edats.\n• Millor empresa, entitat o club que fomente l’esport: Un reconeixement per a tota aquella entitat que aposte pel municipi d’Alfafar en la feina de casa esportives, destacant valors esportius com la solidaritat, respecte o altruisme, i que promoguen, milloren i promocionen l’esport.\n• Esportista de l’any: Premi al millor esportista en actiu de la temporada, nascut o resident a Alfafar.\n• Menció honorífica (premi opcional): Premi a aquell esportista o entitat que, o bé havent sigut esportista de l’any, continue acreditant una temporada mereixedora de reconeixement, o bé acredite un acompliment extraordinari durant tota la seua trajectòria, superior a 10 anys, en un esport.\nDijous, 14 Octubre 2021 15:01\nDijous, 14 Octubre 2021 13:39\nDijous, 14 Octubre 2021 09:34\nBenetússer prevé als seus joves contra la violència de gènere amb l'exposició 'No em toques el WhatApp'\nL'Ajuntament de Benetússer, a través de la seua àrea de Joventut, ha exposat per primera vegada en el Xalet de la Xapa la mostra itinerant de l'Institut Valencià de la Joventut (IVAJ), 'No em toques el WhatsApp', que denuncia la violència contra les dones. L'exposició, resultat d'un concurs de fotografies, frases, dibuixos i vídeos entre joves de 14 a 30 anys a través d'Instagram, va ser visitada per l'alumnat de batxillerat de la població com a part de les activitats d'educació no formal dels centres escolars amb l'objectiu de prevenir sobre pràctiques i actituds masclistes que s'estableixen entre les noves generacions. Mitjançant recursos interactius, que permeten ampliar informació a través dels telèfons mòbils, "tenim una base molt interessant per a debatre amb els joves sobre temes com la gelosia, la mitificació de l'amor romàntic, els rols sexistes o el poder de les xarxes socials", informa el regidor de Festes, Denis Madrid.\nLa mostra, que compta amb testimoniatges de violència sexual, psicològica i física amb informació ampliable a través de codis QR, pretén sensibilitzar i conscienciar sobre la importància de conéixer i, per tant, saber detectar la violència de gènere en el dia a dia dels i les adolescents. Mitjançant un material que es recolza en la terminologia utilitzada pels joves, que inclou conceptes com 'crush', 'shippear', 'orbiting', 'DTR', 'BAE', l'ajuntament es fa ressò, una vegada més, d'una nova eina per a lluitar contra la violència masclista en la població i posa en valor el paper de la joventut per a frenar aquesta xacra social.\nDijous, 14 Octubre 2021 09:29\nPàgina 5 de 234


La UOB acusa el PSOE de mentir amb la promesa electoral del pressupost educatiu\n06 maig 2021 08:23\nLa Unió Obrera Balear, sectorial d'Ensenyament, acusa el Govern i la Conselleria d'Educació, en mans del PSOE, de mentir amb la promesa electoral d'arribar a una inversió educativa del 5 % del PIB al final de la legislatura.\nSegons el projecte de Pressuposts generals per a 2019 la partida per a Educació seria de 1.000,11 milions d'euros, que suposen només un 3,1 % del PIB, un percentatge semblant al d'enguany, mentre que el 5 % promès pel PSOE hauria superat els 1.600 milions.\n«La confirmació que el PSOE no aposta per invertir seriosament en Educació es demostra amb el fet que el pressupost autonòmic pujarà un 8,96% i el d'Educació només el 6,91 %, mentre que el de Salut ho fa amb un 9,21 %. L'anterior Pacte de progrés va acabar invertint en Educació el 22,42 % del total i el Govern actual només arribaria l'any que ve al 18,32 %», explica la UOB.\nAmb aquestes xifres, i tenint en compte que aquest curs ha començat amb 2.444 alumnes més que el curs passat, la UOB considera que serà «impossible llevar els barracons, construir els quinze centres educatius que manquen segons el conseller Martí March, davallar ràtios, tornar a les 18 hores a secundària, augmentar els desdoblaments o fer un acolliment lingüístic en condicions a l'alumnat nouvingut, entre moltes altres mancances que perjudiquen els drets laborals dels docents i la qualitat educativa, i que arrossegam arran de la gestió dels governs del PP i el PSOE».\nDes de la UOB insten el Govern a rectificar «perquè en cas de decebre la comunitat educativa es poden trobar amb un vot de càstig a les urnes, tant per part dels docents com de les famílies».


La Boheme Gythion Grècia - Ofertes d'hotels amb els MILLORS DESCOMPTES EN LÍNIA\nVeure tots els 8 allotjaments a Gythion.\nTzani Tzanetaki, Gítion, Gythion, Grècia, 23200 - Veure al mapa\nDissenyat tant per oci com per negoci, La Boheme està situat idealment a Gythio; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Gythio. Els clients de l'hotel poden gaudir de express check-in/check-out, servei d'habitacions, restaurant, bar.\nA més, totes les habitacions ofereixen una gran varietat de comoditats com ara aire condicionat, calefacció, servei de despertador, balcó/terrassa, insonorització per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. La Boheme és un lloc ideal d'estada pels viatgers que busquin encant, comfort i facilitat a Gythio.\nTots els tipus de viatgers (27) Parelles (21) Famílies amb infants petits (3) Famílies amb infants grans (1) Grups (2)\nAllotjaments a Gythion


Els apartaments turístics regularitzats arriben als 12.000 llits\nEl nombre d'apartaments turístics regularitzats arriba als 12.000 llits\nCamp afirma que la llei òmnibus frenarà el creixement\nAndorra va tancar el 2017 amb uns 12.000 llits registrats en allotjaments turístics legals. Una xifra que suposa un increment d’unes 800 places respecte al 2016 i un increment del 150% respecte al 2010, quan el número de llits al Principat era de 4.800 en aquest tipus d’establiments. Així ho va assegurar ahir el ministre de Turisme, Francesc Camp, en la inauguració del desè Congrés mundial de neu i muntanya, que se celebra al Centre de Congressos fins divendres. Camp va explicar que un cop aprovada la Llei d’allotjaments turístics, en vigor des de l’estiu, “s’ha d’intentar regular de forma\nExcessiu! va dir..Aquesta xifra és massa gran per un país tant petit, els passos turístics només porten que problemes als ciutadans que vivim aqui.Estoc d'acord amb comentari 1.\nAquest país viu del turisme desde 50 anys, s'ha de lluitar contra el pisos il.legals i els abusos de lloguers d'habitatge pero aíxo no ha res a veure amb els apartaments turistics declarats, inscrits al registre i que paguen el impostos de tots tipus (IGI, IRNR, Activtat comercials, registre de comerç, del comú...ect...) i que fan un bona feina i un bon tracta amb els turistes en el respecta de les lleis vigents, si us plau fer la diferencia de l'un amb l'altre.\nAquesta xifra és massa gran per un país tant petit, els passos turístics només porten que problemes als ciutadans que vivim aqui.Estoc d'acord amb comentari 1.\nEntenc que el cap de govern pretén justificar l'especulació per que un dia uns propietaris van abaixar preus? (Que ho van haver de fer per no perdre inquilins no per humanitat)\n10è condres de turisme de neu i de muntanya


Inici > Blogs > blog de Interacció > Renovar-se o morir: el mercat del llibre en català\nPublicat per Interacció  el 03/10/2019 - 11:58 | Última modificació: 13/10/2020 - 14:35\nBernat  Ruiz Domènech  | Saldonar \nL’era d’Internet ha fet canviar la manera de funcionar de tots, i el manifest Cluetrain, el qual analitza l’impacte que proporciona Internet a les empreses, als consumidors i als mercats, deixa clar que aquelles empreses que no se sàpiguen adaptar als nous temps entraran en crisi i desapareixeran, ja que Internet permet crear una nova relació entre empreses i consumidors. Aquest és el cas del Grup Planeta, el qual cada vegada va acumulant més deute i el que una vegada havia sigut la representació d’un imperi ha arribat a la seva fi. L’imperi Planeta no s’ha sabut adaptar a les noves formes d’operar d’altres editorials i això ha permès que editorials independents més petites puguin fer-se un lloc al mercat.\nEl futur és de les editorials independents i de les llibreries independents, ja que són les que han aconseguit adaptar la cadena de valor al nou model mercantil. Aquest nou model té una gran diferència i és que no ha heretat la relació lineal entre actors. La cadena tradicional ja no té sentit, i és per aquest motiu que el nou model busca desencadenar-se de l’antiga. És un model adaptatiu a les capacitats i la realitat que les llibreries i editorials independents poden afrontar. Les baules que conformen la cadena de valor d’aquest nou model en apariència son molt semblants a la cadena de valor de sempre però la seva funció ha canviat completament. El comportament d’editors, distribuïdors i llibreteres és semblant al de sempre però aporten un valor afegit perquè el clima del mercat al qual estan immersos ha canviat. Internet ha canviat la seguretat i l funcionalitat d’aquestes baules, ja que ara cap és imprescindible.\nAmb la presència de les editorials independents queda palès que no és el mateix publicar amb un gran grup editorial que no pas amb una independent. El món de l’autopublicació i de l’edició independent es mouen en els paràmetres del que citavem més amunt sobre el manifest de Cluetrain, on el consumidor es relaciona amb el mercat i l’empresa d’una manera completament diferent. És per això que aquest nou tipus de llibreries i editorials usen eines diferents a les clàssiques com ara les xarxes socials, les quals permeten establir un contacte molt més genuí amb el públic, fet que marca la diferència i permet aconseguir millors resultats. Si el que pretén el mercat del llibre és fer que la població llegeixi més ha de millorar la relació entre l’autor i el lector. Per aconseguir-ho autor, editor, llibreter i lector s’han de trobar a la llibreria, per tal d’apropar posicions. Per aprofundir en les relacions a llaurar en una llibreria recomanem aquesta entrevista  a Jorge Carrión, escriptor i crític literari.\nPer entendre millor en què consisteix una editorial i una llibreria independents el llibre cita a dos exemples que aposten per models innovadors d’èxit. En el cas de l’editorial fa esment a l’editorial Pol·len , la qual basa la seva raó de ser amb la impressió sota comanda i la col·laboració a través del micromecenatge com a part del finançament. Pel que fa al cas de la llibreria es cita la llibreria Nollegiu , la qual va ser de les primeres en adoptar aquest nou model. La Nollegiu té com a tret identitari les seves múltiples activitats al voltant dels llibres que permeten establir una relació més directa entre el lector, el llibreter, l’editor i l’autor.\nFins ara hem parlat del present del mercat del llibre, fet que ens porta a imaginar sobre com serà el seu futur. Ruiz Domènech proposa l’Horitzó 2025 on la paraula clau és el clúster del llibre en català. La justificació d’aquesta idea rau en la necessitat del mercat de reconvertir-se. Actualment el marc gremial i associatiu mostra signes d’ineficiència fet que no encaixa amb l’escenari sobre el qual hem parlat anteriorment. Com és lògic el clúster del llibre en català hauria d’estar format majoritàriament per petites empreses amb caràcter independent.\nFinalment, es plantegen quatres grans transformacions per tal de fer-ne del mercat del llibre en català un clúster competitiu:\naconseguir més transparència\nla millora de l’audiència\nentendre la nova economia del llibre\nfer una acurada selecció dels punts de venda.\nAquests son els quatre punts a tenir en compte per aconseguir l’eficiència del llibre en català.\nNo són pocs els reptes que es plantegen els quals esdevenen inspiradors i a la vegada un gran repte pel futur del mercat del llibre en català. És evident que bufen nous vents pel món del llibre i la qüestió és: serem capaços d’aprofitar les ràfegues?\nURL d'origen: https://interaccio.diba.cat/CIDOC/blogs/2019/mercat-del-llibre-catala


Petits Grans Artistes!: ACOMIADEM L'HIVERN AMB UN EXPERIMENT! Google+\nACOMIADEM L'HIVERN AMB UN EXPERIMENT!\nJa falta ben poc per acomiadar l'hivern i què millor que fer-ho amb un experiment relacionat amb el gel!\nEn primer lloc els resultats: El millor, les carones dels peques en veure els seus ninos petrificats dins un bloc de gel!\nNo us perdeu la cara que li ha quedat al Bob Esponja després de passar pel congelador!\nEls peques han portat de casa algun nino de plàstic.\nSeguidament hem ofert el material: els ninotets, una gerra plena d'aigua i un recipient buit.\nHan estat ells mateixos els que han arribat a la conclusió de posar les joguines dins l'aigua. Hem aprofitat per parlar sobre si suren o no suren i altres.\nPerò... què passaria si els nostres ninos passessin la nit dins el congelador?\nEn segon lloc, hem fet hipòtesis sobre què passarà dins el congelador. La majoria estaven d'acord en que els ninos estarien freds.\nEns hem desplaçat tots a la sala de profes per tal de posar el nostre recipient dins el congelador.\nL'endemà va ser un dia de nervis fins a poder tornar a la nevera a veure com estaven els nostres ninotets!\nGran sorpresa en veure que tots estaven dins un bloc de gel!\nEl següent pas: conversa sobre com traurem els nostres ninos d'aquest bloc gelat. Han sortit idees com un martell, un bon cop contra el terra i altres que ja us podeu imaginar!\nFinalment, després de parlar durant una estona i fer diverses hipòtesis, ens hem adonat que el gel es convertia en aigua! El terra començava a estar del tot mullat! Quina gran sorpresa! Hem decidit esperar unes hores i... aquí teniu els resultats:\nUna experiència del tot positiva!\nPublicado por Olga en 22:03\nMagda 9 de març de 2012 a les 22:58\nJajajaja Olga que bona la cara d'en Bob Esponja dins el gel!!!!!\nUna experiència fantàstica !!!!\nA mi també m'agada molt fer-la amb els petitons de P3 i és genial la cara que posen quan veuen que els ninos han quedat ben congelats.\nA més és un experiment que hi podem treure molt de suc ja que comencen a fer hipòtesis, prediccions del que passarà, resolucions .....\nOlga Mart. 9 de març de 2012 a les 23:12\nTotalment d'acord, Magda! Sobre això del Bob Esponja (:o) i també sobre el fet que és una activitat del tot recomanable amb els peques!!!\nUn petonet i gràcies pels teus grans comentaris!\nlluna 9 de març de 2012 a les 23:22\nPels peques i no tan peques. El meu fill va jugar a congelar ninos a casa fins els 9 anys! Obria el congelador i sempre em trobava amb un tàper que contenia quelcom sospitós. És un experiment molt divertit!\nJo també crec que al Bob Esponja és a qui més li ha afectat la congelació. Jaja!\nOlga Mart. 10 de març de 2012 a les 1:07\nMolt bo, Lluna, això del teu congelador sorpresa!!!\nJoel Artigas 11 de març de 2012 a les 9:42\nQuin treball més ben elaborat, Olga! M'ha encantat, tan el procés com els resultats! Comparteixo el comentari de la Magda: la cara del Bob Esponja és magnífica. Bon treball!!\nAmetlla 11 de març de 2012 a les 22:22\nQuin experiment mes "guay".


Ràdio Sió Agramunt 107.9 FM | "Agramunt presenta el llibre 'Itineraris Interiors', el quart volum de la col·lecció Bibliotheca Acrimontis"\nInici / Notícies / Agramunt presenta el llibre 'Itineraris Interiors', el quart volum de la col·lecció Bibliotheca Acrimontis\nLa col·lecció Bibliotheca Acrimontis compta, des d'aquest mes de novembre, amb un nou volum que, en aquest cas, és el quart. Es tracta del llibre ‘Itineraris Interiors' de Guillem Viladot, un recull de proses de Guillem Viladot que mensualment havien aparegut a la revista Sió a la secció "Som a Riella" sota l'epígraf d'Itineraris interiors. L'any 1992 amb motiu del setantè aniversari de Guillem Viladot es va editar un llibre amb aquest recull i el que s'ha fet ara n'és una reedició. En el primer llibre hi van col·laborar els amics de Viladot: Josep Bertran va fer el recull de fotografies de Viladot; Jaume Cots va escriure l'apunt biogràfic; Pere Mora en va escriure la bibliografia que ara ha estat actualitzada per Pau Minguet, director de Lo Pardal; Lluís Pons escriure la presentació i les notes que acompanyen els itineraris i Joan Puig, curador del llibre que també va redactar la presentació. En aquesta reedició, a més de la participació de Minguet, també s'ha comptat amb la col·laboració de Josep Rovira que ha aportat al llibre el conjunt de fotografies de carrers i places que acompanyen els texts de Viladot. Puig indica que, amb la nova edició, s'ha dignificat aquesta publicació: "Al tornar a publicar aquest llibre, tal i com ho hem fet ara, hem dignificat l'obra d'en Guillem. Estic segur que si ell ho hagués pogut veure, n'hauria estat molt content"\nEl llibre recull vint-i-vuit itineraris que el poeta Guillem Viladot va fer acompanyat de la seva gossa Urc pels carrers i places d'Agramunt a altes hores de la nit. Unes proses amb un elevat to filosòfic, de record, espiritual i amb un gran component poètic.\nLa col·lecció Bibliotheca Acrimontis pertany a l'Ajuntament d'Agramunt i es va crear amb dos eixos fonamentals d'actuació: recuperar llibres ja exhaurits, però que pel seu interès han marcat una fita en la bibliografia agramuntina, i publicar, sempre que sigui possible llibres nous. Això sí, sempre relacionats amb algun aspecte d'Agramunt, ja sigui des del punt de vista artístic, històric o cultural. La col·lecció està formada per quatre volums que han estat proposats pels diferents consells assessors de la regidoria de cultura.\nLa regidora de Cultura, Amanda Cardona, destaca "la importància de conservar tot el llegat cultural que té la vila d'Agramunt i per això l'equip de govern, desprès de la proposta sorgida del consell assessor de cultura, no va dubtar en dur a terme aquesta reedició". L'edició del llibre ha rebut un subvenció de l'IEI de la línia de publicacions d'interès local i comarcal 2019 de 1.933'50 euros.\nEl primer volum de la Bibliotheca Acrimontis es va presentar l'any 2003 sota el títol ‘Agramunt. Assaig folklòric, història i artístic' de Joan Puig i Ball, publicat a Manresa el 1935. Es tracta d'un recull monogràfic sobre Agramunt, amb notícies i imatges de la vila des de les últimes dècades del segle XIX (1880) fins al moment de la seva publicació.\n‘Contes de Festa Major i altres narracions' és el segon volum de la col·lecció presentat el 2005. És un recull de contes de Lluís Pons i Serra il·lustrat per set artistes agramuntins: Serafina Balasch, Mireia Corrales, Olga Cortadelles, Cristina Cuñat, Montserrat Guerrero, Ramon Guixé i Rosa Marsà.\nEl tercer volum ‘Beata Maria Acrimontis. Notes històriques de l'Església Major d'Agramunt' es va presentar l'any 2009. Aquest llibre va ser escrit per Mn. Joan Pons i Farré i va veure la llum per primer cop l'abril de 1936. Es tracta de l'estudi més important que s'havia fet fins al moment del temple de Santa Maria d'Agramunt i que va quedar exhaurit. Per aquest motiu, l'any 2009 es va apostar per fer-ne una reedició.\nFoto: Presentació del llibre "Itineraris interiors".


Independentistes nats 1957-1965 - Lookup-ID.com\nIndependentistes nats 1957-1965\nPrimera Generació Catalana Baby Boomer (nascuts entre 1957 i 1965). Aquest grup és un experiment per veure si la identitat generacional comuna fa que s'estableixi entre nosaltres una relació diferent d'altres grups on sovint ens mesclem amb jovenets de vint anys i amb gent moltíssim més gran que nosaltres.\nEl baby boom és una expressió anglesa que va sorgir després de la Segona Guerra Mundial per definir el període de temps amb un extraordinari nombre de naixaments que es va donar des del 1946 fins al 1964. Als Països Catalans del sud de l'Albera es designa així el període de major natalitat d'aquest país, des del 1957 fins al 1977, i que va incrementar notablement la seva població. Aquest procés va tenir una mitjana de deu anys de retard respecte al mateix fenomen a la resta d'Europa Occidental i als Estats Units d'Amèrica, a causa de la dictadura franquista. A França, per exemple, aquest període va des del 1947 al 1963. Per extensió s'anomena generació baby boom o baby boomers als individus nascuts durant aquests anys.\nEn estadística, una COHORT és un grup de subjectes amb una característica comuna pertanyent al mateix grup d'edat. Els esdeveniments memorables que hauran marcat la nostra generació ens caracteritzen i ens singularitzen en comparació amb altres cohorts de la generació Baby Boom i en comparació amb altres generacions. Ha hagut moltes propostes de divisió en cohorts, en funció dels esdeveniments culturals i polítics nacionals i internacionals (una distingeix tres parts: 1957-1965 / 1966-1974 / 1975-1977, una altra dues: 1957-1965 / 1966-1977, d'altres quatre o cinc, etc.).\nTodo para tu fiesta Poza Rica\nGoing the Distance for Autism 5K Run/Walk Planning Group


Inici > detall del relat: MATRIU\nMalgrat els anys, cada vegada que la Blanca entaforava la clau al pany retornava a la infantesa. S’imaginava de puntetes, cap inclinat, lleu balanceig de cuetes, fent força a dues mans per aconseguir accionar el mecanisme.\nEra d’hora. Tenia temps. L’església romànica del poble no havia patit el desgast com ella. S’alçava, petita però opulent, al capdamunt d’un turonet poc assolellat. S’entretingué resseguint les venes metàl·liques de la porta d’accés. En sobresortien punxes desgastades per l’impacte dels elements. S’aturà sota la volta arrodonida que suportava els seus pensaments, amb la seguretat de qui et coneix i t’esguarda. Un fort grinyol i ja era a dins, envaïda per l’alè rònec del lloc de culte. En la foscor, esquitxada per la llum d’algunes espelmes, salpebrant els racons de les dues naus laterals, observà la majestuositat de la coberta de mig canó que embolcallava l’estança, desplegant-se cap als arcs divisoris. Intuïtivament, se situà al punt mig de la nau central, on confluïa l’energia de l’indret, i respirà profundament.\nNo podia evitar reflexionar sobre l’antagonisme entre el pensament i l’emoció. En aquell espai tan sobri, sense capitells decorats ni afegitons capritxosos, on la llisor del sòl contrastava amb l’aspror dels murs, l’obscuritat la reconfortava. Era la presència invisible dels contraforts? La protecció del ventre matern?\nEsbossà un somriure. La cadena de pensaments la conduïa al mateix lloc: sentia un immens orgull d’haver sabut, de xica, que el seu futur estaria vinculat a la terra, a la història, a la cultura i al llegat del record material. Era capaç de percebre estructures d’aparença inerta a través dels sentits i d’entendre les voluntats antigues.\nAmb la serenor de saber-se realitzada, s’assegué a esperar la resta de familiars que, aliens, aquell dia la plorarien. Ignoraven que ella els abraçava dins la seva matriu, estimant-los amb l’amor de les pedres.


Inici Successos i tribunals Un home mata la seua dona i posteriorment se suïcida a la Vila Joiosa\nUn home ha assassinat la seua dona a la Vila Joiosa i posteriorment s'ha suïcidat precipitant-se a l'buit des d'un pont.\nUn home ha assassinat la seua dona a Villajoyosai posteriorment s'ha suïcidat precipitant-se a l'buit des d'un pont.\nSegons informació façalitada pel CICU, sobre les 10:30 hores d'ahir va entrar un avís alertant d'un possible suïcidi des del pont de la línia de l'TRAM que creua el riu. Fins al lloc de l'esdeveniment, va acudir una unitat de SAMU i va confirmar la mort d'un home de 52 anys.\nHores després la Guàrdia Civil sol·licitava la intervenció de l'CICU per assistir a una dona en un domicili de la Vila Joiosa. Un equip mèdic de l'SAMU va confirmar la mort de la dona de 40 anys per ferida d'arma blanca.\nSegons la investigació, podria tractar-se d' un cas de violència de gènere tot i que no hi havia denúncies prèvies. No obstant això, agents de la Guàrdia Civil, després d'identificar el cadàver d'l'home, es van desplaçar a al domicili familiar, i van comprovar que a l'interior hi havia el cadàver de la dona degollada.


Sant Boi Notícies – Sorteig d’una samarreta signada del FC Santboià\nSorteig d’una samarreta signada del FC Santboià\nene 09, 2015 Esports, Futbol Comentarios desactivados en Sorteig d’una samarreta signada del FC Santboià\nEl FC Santboià sortejarà al proper partit contra l’Amposta una samarreta signada per tots els jugadors de la plantilla. Per optar al premi només cal assistir al partit de diumenge a les 12h a l’estadi santboià.\nLa represa de l’activitat després de les vacances de Nadal arriba amb optimisme per al FC Santboià després de tancar la 15ena jornada amb la quarta victòria consecutiva contra el CF Balaguer. L’equip de Juan Camilo Vázquez, que aquesta temporada juga a Primera Catalana, es troba en tercera posició a la classificació del grup 2.\nEl club, però, no ha tingut vacances. L’estadi Joan Baptista Milà ha acollit, per exemple, un particular enfrontament entre la selecció juvenil del Baix Llobregat contra el Comitè Tècnic d’Àrbitres del Baix el passat 28 de desembre.\nA més, l’any l’ha començat amb la III Batalla de porters amb el porter del primer equip Jaume Albert com a segon classificat i el porter del juvenil A com a guanyador de la categoria absoluta. Aquest any comptava amb el FC Casablanca com a equip convidat.\nD’altra banda, una de les novetats més celebrades aquesta temporada en els partits del FC Santboià és la presència de “Tito” Ruiz com a speaker del Santboià amb un equip de so de gran qualitat, ambientació musical i la seva manera de cantar els gols. Fins i tot ha despertat l’admiració de les directives i aficionats dels equips que visiten al Santboià per les seves mencions amb breu resum històric inclòs i comentari sobre la situació actual del rival abans dels partits.\nEsport local, FC Santboià, Futbol, Sorteig\nNova convocatòria del programa Eskala Estrenes del 8 de gener als Cinemes de Sant Boi


El govern de Girona ha de retirar la pròrroga del servei de neteja en un ple esperpèntic - Diari de Girona\nHi ha hagut un desgavell a l'hora d'executar i comunicar que el punt no es portava a debat i la sessió s'ha aturat més de vint minuts\n30·10·20 | 09:19\nOperaris de la neteja en una imatge d'arxiu M. Martí\nEl ple de Girona, convocat d'urgència i extraordinari per aquest matí (09.30 hores), ha vist com a darrera hora es retirava el principal punt pel qual s'havien reunit telemàticament els regidors. Hi ha hagut un desgavell sobre la manera d'executar i comunicar aquesta retirada, després que el portaveu de Ciutadans, Daniel Pamplona, advertís que no s'estava seguint el reglament que regula les sessions plenàries. La confusió ha estat tal que la sessió, esperpèntica, s'ha hagut de suspendre uns vint minuts perquè l'alcaldessa aclarís com actuar i quan s'havia de fer públic que es treia el punt del debat de l'ordre del dia.\nS'havia de prorrogar el servei de neteja viària i recollida d'escombraries a l'empresa mixta Girona + Neta que FCC com a empresa de la part privada. El govern (JxCat i ERC) està en minoria i necessitva almenys una abstenció però cap formació volia donar suport a una nova pròrroga. Ja se n'havia fet una fa un any mentre es redactaven les condicions per convocar un nou concurs que ha de servir per escollir un nou soci per a l'empresa mixta. L'urgència de la convocatòria del ple es devia a que la pròrroga precisament acabava aquest mes d'octubre.\nLa retirada d'aquest punt de l'ordre del dia ha provocat queixes de tota l'oposició ja a l'inici del ple. El portaveu de Guanyem, Lluc Salellas, ha assegurat que si no s'havia ni pogut portar el punt en un ple ordinari és perquè l'equip de govern "no ha sabut fer millor". La portaveu del PSC, Sílvia Paneque, ha lamentat "les formes" del govern pero no informar-los prèviament de la decisió. "Han portat el ple de la pitjor manera possible", s'ha queixat. El cap de llista de Ciutadans (Cs), Daniel Pamplona ha acusat de "covardia" i de "falta de respecte" l'equip de govern per no voler debatre el ple.\nAmb la retirada del punt de l'ordre del dia per manca de suport d'alguna formació de l'oposició, el contracte caduca precisament avui. El servei però, es mantindrà, mentre no es licita el nou concurs i s'escull una nova empresa. La diferència per no haver aprovat la pròrroga és que ara empresa podrà reclamar un augment de preus en determinats serveis, segons assegura l'equip de govern, perquè no podrà agafar-se en tot el que hi havia establert i regulat en el contracte i les seves pròrrogues.DespropòsitAbans d'acabar el ple però és quan ha saltat la polèmica i el despropòsit. El portaveu de Ciutadans, Daniel Pamplona, ha alertat que la retirada del punt de l'ordre del dia no havia seguit la normativa que regula els plens. Al seu parer, si es retirava el punt s'havia de deure a l'interés en estudiar millor l'aspecte a votar o tenir un majoria especial i que no es feia per cap dels dos casos.\nMadrenas i el secretari han iniciat un debat sobre si era cert i com s'havia de fer correctament. L'alcaldessa entenia que havia de treure el punt abans d'iniciar la sessió plenària, com havia fet, però el secretari li deia que havia de ser durant el ple però que podia manifestar-ho en aquell moment, perquè ja s'estava portant a terme la sessió. Madrenas ha decidit suspendre temporalment el ple per esbrinar com en sortir-se'n.\nVint minuts després, Madrenas ha reaparegur per dir que podia retirar el punt de l'ordre del dia, després de consultar-ho amb secretaria, que, per tant, així ho manifestava i que tenia potestat per no deixar intervenir l'oposició. Però tots els grups han demanat la paraula. Pamplona ha intentat interverir per activa i per passiva mentre l'alcaldessa li insistia en què no li donava la paraula.\nEl ple ha debatut altres temes de contractes en què l'oposició s'ha queixat de manca de negociació del govern si volia el suport de les forces de l'oposició.\nUn cop acabat el ple, l'equip de govern ha enviat un comunicat en relació al contracte del servei de neteja. En el document, el govern exposa que "s'ha mostrat sorprès" per la neegativa a prorrogar el contracte i lamenta que" la conseqüència de l'actitud de l'oposició serà que l'empresa pugui augmentar el preu del cost del servei de neteja a la ciutat". El text argumenta que "el motiu de la pròrroga era el de blindar el cost del servei, ja que la continuïtat de la neteja de la via pública i recollida de residus està garantida en aquests propers mesos mentre es treballa en el nou plec de clàusules per al futur contracte".\nEl regidor de Neteja i Medi Ambient, Eduard Berloso, ha dit que "és inaudit que l'oposició no hagi volgut aprovar una pròrroga que només volia evitar un augment del preu de la neteja de la via pública i la recollida d'escombraries, només per treure rèdit polític, i en uns moments de crisi per la pandèmia on la ciutadania reclama actitud responsable en la gestió dels diners públics, per això ho hem tret de l'ordre del dia del ple". Berloso ha volgut deixar clar que el servei es mantindrà, també amb les millores incorporades en els darrers mesos.\nRespecte al nou contracte, els plecs es tindran a punt en els propers mesos, ja que, segons el govern "ara ha estat prioritari adaptar els canvis imprescindibles en la gestió del dia a dia de la neteja de la via pública i la recollida d'escombraries a causa de les necessitats de la pandèmia". Berloso ha aprofitat per criticar que els grups de l'oposició "estan obviant intencionadament que els ajuntaments estem en una situació molt complicada, prioritzant el manteniment dels serveis públics en un context molt difícil, i demanem de nou que siguin conscients del que estem vivint".\nEn els propers dies el govern aprovarà el manteniment del servei de neteja de la via pública i recollida d'escombraries a l'actual prestador, Girona + Neta, mentre es continuarà treballant en els plecs que hauran de definir el nou contracte de neteja per a la ciutat.\nPSCUna estona més tard, el PSC també ha fet el seu cvomunicat. La portaveu dels socialistes, Sílvia Paneque, ha lamentat "el desordre inèdit que ha viscut avui el Plenari de Girona". La regidora afirma que "això no ha succeït durant els més de quaranta anys de democràcia, mai. El Ple aturat, perquè es retira un punt de l'ordre del dia que, alhora, era el motiu principal per haver convocat el Ple". Ha rrecrdoat que "enmig del Ple, a més a més, s'ha de suspendre la sessió, perquè l'alcaldessa Marta Madrenas no sap si està en dret de treure un punt de l'ordre del dia en el mateix Plenari. Tot plegat, per intentar amagar que no aconsegueixen aprovar cap punt de l'ordre del dia, perquè hi ha una absència total de gestió del dia a dia i de voluntat d'acord".\nSobre la manca d'acord i de comunicació de l'equip de govern amb relació a la pròrroga de Girona + Neta, Sílvia Paneque ha dit, en nom de tot el grup municipal del PSC, que "lamentem les formes amb les quals s'ha portat aquesta urgència" ha explicat Paneque. La regidora socialista també ha volgut reiterar que s'ha retirat aquest punt per "manca de transparència i per una manca d'acord".\n"Aquest fet evidencia, de nou, la debilitat i ineficàcia d'aquest equip de govern per arribar a acords i gestionar la ciutat" ha posat de relleu Paneque. Precisament el PSC va denunciar la setmana passada, i en altres ocasions, la manca de transparència en la gestió de Girona+Neta, on s'ha fet el 50% de la nova contractació a dit o també en la gestió de recursos humans, on l'empresa acumula més de 230.000 euros en sancions per vulneració de drets dels treballadors.\nLa regidora socialista ha recordat que "el govern Madrenas es va comprometre a tenir el plec de clàusules i fer el concurs durant el primer any de la pròrroga i que no ha estat capaç de fer allò que va anunciar fa un any. L'empresa ha patit diversos problemes per la falta de control de l'Ajuntament de Girona com els resultats negatius i la injecció de recursos econòmics, la manca de suport als treballadors i treballadores en els processos oberts contra l'empresa i als quals la justícia ha donat la raó o la nul·la gestió en l'afer de les contractacions a dit".


Descarrilar o canviar de via - Cambra de Comerç de Manresa\nInici > Blog > Descarrilar o canviar de via\nCatalunya és una economia desenvolupada, però amb importants desequilibris. Té sectors com la indústria i el turisme amb molt potencial, que haurien d’arrossegar el conjunt de l’economia cap a un creixement sostingut i sòlid. Sobretot per la progressiva internacionalització i un cert nivell d’innovació del primer. Tenim poques grans empreses autòctones i això és una feblesa, però l’esperit emprenedor de la PIME és esperançador. Tot i que la tenim poc capitalitzada i professionalitzada, debilitat que es fa més palesa en temps de crisi.\nL’administració catalana aquests darrers anys ha volgut fer un salt endavant en inversions i serveis, engruixint la despesa pública i l’endeutament sense tenir garantits prou ingressos. Tanmateix fa molts anys que arrosseguem un dèficit fiscal exagerat amb Espanya, que representa una solidaritat que ningú ens agraeix. Ben al contrari, tenim les pitjors xifres de dèficit i deute de tot l’Estat, hem començat els ajustos molt abans que la resta, i quan reclamem un tracte fiscal més equilibrat ens titllen d’insolidaris, mentre amenacen amb la intervenció.\nEl més greu de tot és que no tenim instruments financers ni accés al crèdit per recolzar el redreçament. Qui els té, l’administració espanyola, en lloc de reconèixer l’aportació feta fins ara per Catalunya, ens tracta amb menyspreu, es nega a fer inversions productives en lloc de dilapidar en altres sense sentit, no acompleix alguns dels seus compromisos de pagament, fa campanya internacional contra les autonomies (especialment la nostra), i aprofita el nul marge de maniobra del nostre Govern per incrementar-ne el control, d’una forma ben deslleial.\nNo és d’estranyar que hores d’ara hi hagi una gran majoria social que demani un canvi en el model de finançament de Catalunya, tot i que encara algunes forces polítiques hi posen entrebancs. Però la solució del Pacte Fiscal que hi ha sobre la taula és acceptada fins i tot per sectors socials que temps enrere n’haguessin sigut absolutament contraris.\nEvidentment hi ha una altra via, que és la independència. Penso que econòmicament és viable, però a curt termini té dos grans obstacles: avui no és encara una voluntat social majoritària tot i haver crescut notablement, i a la Unió Europea no estan gens per aquestes qüestions. Ben mirat, tampoc per tractaments fiscals especials.\nPer altra banda, l’economia espanyola grinyola, i porta molt temps perdut entre negar-ho i centrifugar-ne les culpes. Tot i que alguns sectors encara rutllen i van trampejant la situació, malgrat el tancament de l’aixeta del crèdit i la imparable morositat del sector públic. Però en general és una economia descompensada, amb menys potencial per sortir-se’n sola, i molt desprestigiada internacionalment. El turisme va fent, però la indústria té menys pes sobre el PIB i està menys oberta a l’exterior. El més greu és que hi ha grans àrees i sectors que tenen molt poc valor afegit a aportar o s’han acomodat a viure del subsidi.\nEstem en un atzucac. El Govern espanyol no vol entrar en la discussió de la millora del finançament de Catalunya, i ni tan sols vol veure que al conjunt d’Espanya li convé donar suport al motor que podem ser per estirar del conjunt. Potser els fa pànic una Catalunya forta econòmicament.\nÉs evident que no ens podem quedar de braços plegats, el Govern català ha de prendre decisions. Prengui la que sigui, serà criticat, però la societat civil li hem de donar suport, inclòs el món empresarial. Això sí, demanant-li que en dissenyar l’estratègia tingui en compte que hi ha moltes empreses que pengen d’un fil, i encetar un procés electoral o de consultes aturarà moltes decisions d’inversió i retraurà encara més el consum, per la incertesa. Però també les aturen les polítiques poc clares o fets com l’ambigüitat del Govern espanyol amb el corredor del Mediterrani. Arriba un moment que el maquinista ha de triar si fa un canvi de via arriscat o pren mesures incertes per evitar el descarrilament.\nCatalunya | independència | pacte fiscal